ddrg/super_eurlex huggingface dataset:
KIRJALLINEN KYSYMYS E-1807/02 esittäjä(t): Konstantinos Hatzidakis (PPE-DE) komissiolle. Tukiopetusohjelman täytäntöönpanosta saadut epätyydyttävät tulokset Kreikassa.



Virallinen lehti nro 301 E , 05/12/2002 s. 0233 - 0233



KIRJALLINEN KYSYMYS E-1807/02 esittäjä(t): Konstantinos Hatzidakis (PPE-DE) komissiolle (24. kesäkuuta 2002) Aihe: Tukiopetusohjelman täytäntöönpanosta saadut epätyydyttävät tulokset Kreikassa Yhteisön tukikehyksestä rahoitetaan keskiasteen opetuksen yhteydessä annettavan tukiopetuksen ohjelmaa. Kyseisen ohjelman tehokkuutta koskevia valituksia on esitetty. Voisiko komissio tätä taustaa vasten kertoa, onko se tyytyväinen tukiopetuksen täytäntöönpanoon keskiasteen opetuksessa? Anna Diamantopouloun komission puolesta antama vastaus (1. elokuuta 2002) Arvoisan parlamentin jäsenen mainitsema tukiopetusohjelma on osa ohjelmakaudelle 20002006 tarkoitetun Kreikkaa koskevan yhteisön tukikehyksen (YTK) puitteissa toteutettavan yleissivistävän ja ammatillisen peruskoulutuksen toimintaohjelman toimenpidettä 1.2, joka koskee koulussa epäonnistumisen ja koulunkäynnin keskeyttämisen torjumista vaihtoehtoisten koulutusmuotojen avulla. Tämän toimenpiteen talousarvio on 191,395 miljoonaa euroa koko ohjelmakaudeksi. Tukiopetusohjelma on tarkoitettu heikosti menestyville Kreikan keskiasteen sekä teknisten ja muiden ammatillisten oppilaitosten (TEE-oppilaitosten) oppilaille koulussa epäonnistumisen, koulunkäynnin keskeyttämisen ja työmarkkinoilta syrjäytymisen torjumiseksi. Kreikassa lähes 20 prosenttia kaikista toista vuotta opiskelevista ylemmän keskiasteen oppilaitosten oppilaista menestyy opinnoissaan huonosti. Joillakin Kreikan alueilla vastaava luku on jopa puolet kaikista oppilaista. Koska tilanne on näin vakava, tukiopetus on asetettu yhdeksi toimintaohjelman ensisijaisista tavoitteista. Tavoitteena on tarjota tukiopetusta vuosittain yhteensä 35 000 keskiasteen ja TEE-oppilaitoksen oppilaalle. Voimassa olevien ohjelmakautta 20002006 koskevien säännösten mukaisesti jäsenvaltioiden on toimitettava komissiolle joka vuosi vuosikertomus kunkin ohjelman täytäntöönpanosta. Näin komissio saa suoraa tietoa sekä koko toimintaohjelmasta että tukiopetuksesta. Lisäksi toimintaohjelman väliarvioinnin odotetaan antavan konkreettista tietoa asiaa koskevien toimien tehokkuudesta ja vaikutuksista. Komissio aikoo tehdä väliarvioinnin vuonna 2003 yhteistyössä asiasta vastaavien kansallisten viranomaisten kanssa. Tarkoituksena on tutkia toimien tehokkuutta saatujen tulosten perusteella ja suhteessa tavoitteisiin, jotka on määritelty toimintaohjelmassa sekä sen ohjelma-asiakirjan täydennyksessä.
KIRJALLINEN KYSYMYS P-1341/02 esittäjä(t): Struan Stevenson (PPE-DE) komissiolle. Kalastuspolitiikkaa koskevan tiedon saanti.



Virallinen lehti nro 301 E , 05/12/2002 s. 0124 - 0124



KIRJALLINEN KYSYMYS P-1341/02 esittäjä(t): Struan Stevenson (PPE-DE) komissiolle (2. toukokuuta 2002) Aihe: Kalastuspolitiikkaa koskevan tiedon saanti Yhteisen kalastuspolitiikan uudistamista koskevan ensimmäisen lakipaketin julkistamista lykätään taas vähintään kuukaudella. Kopioita käsiteltävänä olevasta ehdotuksesta on kuitenkin ollut vapaasti saatavina jo joidenkin viikkojen ajan. Useat kansalais- ja teollisuusjärjestöt saavat ilmeisesti käyttöönsä luonnoksia ehdotuksista, mutta parlamentin jäsenet eivät voi saada virallisesti kopioita edes ehdotuksen niistä osista, joista ei vielä edes neuvotella. Jotta tiedon saantiin liittyvät yhdenvertaiset mahdollisuudet toteutuisivat ja parlamentin jäsenten kuuleminen tapahtuisi järkevällä tavalla, aikooko komissio virallisesti tarkistaa eri sidosryhmille, muiden muassa parlamentin jäsenille, toimitettavia kopioita koskevia menettelytapojaan? Franz Fischlerin komission puolesta antamayhteinen vastauskirjallisiin kysymyksiin P-1319/02, P-1325/02 ja P-1341/02 (22. toukokuuta 2002) Komissio ilmoittaa ystävällisesti parlamentin jäsenille, ettei se ole antanut kopioita yhteisen kalastuspolitiikan (YKP) uudistusta koskevien ehdotusten luonnoksista hallituksesta riippumattomille järjestöille, teollisuusjärjestöille eikä millekään muille osapuolille. YKP:n uudistusta koskevat ehdotukset julkaistaan, kun ne on ensin asianmukaisia sääntöjä ja menettelyjä noudattaen hyväksytty komissiossa.
KIRJALLINEN KYSYMYS E-1575/02 esittäjä(t): Laura González Álvarez (GUE/NGL) komissiolle. Suurten vanhojen polttolaitosten typpioksidipäästöt Espanjassa.



Virallinen lehti nro 277 E , 14/11/2002 s. 0228 - 0229



KIRJALLINEN KYSYMYS E-1575/02 esittäjä(t): Laura González Álvarez (GUE/NGL) komissiolle (4. kesäkuuta 2002) Aihe: Suurten vanhojen polttolaitosten typpioksidipäästöt Espanjassa Esitin komissiolle kirjallisen kysymyksen (P-3645/01(1)), joka käsitteli sitä, että Espanjassa ylitettiin direktiivin 88/609/ETY(2) mukaiset vanhojen suurten polttolaitosten typpioksidipäästörajat. Komission jäsenen 6. helmikuuta 2002 antamassa vastauksessa ilmoitettiin, että komissiolla ei ollut vuoden 1966 jälkeisiä tietoja. Komissio sitoutui toimittamaan tiedot kyseisistä päästöistä ja viittasi direktiiviin 2001/80/EY(3), jolla muutetaan edellistä direktiiviä ja määrätään tiukemmat päästörajat. Valituksen tehnyt järjestö (Ecologistas en Acción) on äskettäin laatinut uuden kirjelmän, jossa esitetään uusia todisteita tästä laiminlyönnistä. Mihin toimiin komissio on ryhtynyt tämän valituksen johdosta? Mihin toimiin komissio aikoo ryhtyä ja millä aikataululla estääkseen tämän säännöksen kiertämisen ja varmistaakseen yhteisön lainsäädännön noudattamisen? Onko komissio vastannut valituksen tehneelle järjestölle? (1) Katso sivu 13. (2) EYVL L 336, 7.12.1988, s. 1. (3) EYVL L 309, 27.11.2001, s. 1. Margot Wallströmin komission puolesta antama vastaus (10. heinäkuuta 2002) Espanja on toimittanut uusia tietoja olemassa olevien suurten polttolaitosten typenoksidipäästöistä tiettyjen suurista polttolaitoksista ilmaan pääsevien epäpuhtauspäästöjen rajoittamisesta 24. marraskuuta 1988 annetun neuvoston direktiivin 88/609/EY mukaisesti. Annetuissa tiedoissa esitettiin seuraavat päästömäärät: - 1997: 270 tuhatta tonnia (kt) - 1998: 231 kt - 1999: 268 kt - 2000: 284 kt Edellä esitetyn perusteella on selvää, että typenoksidipäästöt ovat kasvaneet yli sen enimmäismäärän (277 kt), joka on asetettu direktiivin 88/609/EY 3 artiklan 2 kohdan ja saman direktiivin liitteen mukaisesti. Todettakoon, että direktiivissä ei säädetä enimmäismääristä muille vuosille. Komissio on tarkastellut kysyjän esittämiä tietoja. Tämän seurauksena komissio on lähettänyt Espanjan viranomaisille kirjeen, jossa pyydetään lisätietoja tästä tapauksesta. Komissio varmistaa, että Espanjan viranomaiset ottavat huomioon edellä mainitun neuvoston direktiivin säännökset. Valituksen tehneelle järjestölle ilmoitetaan heti, kun komissio on tehnyt asiassa päätöksen.
KIRJALLINEN KYSYMYS E-1633/02 esittäjä(t): Cristiana Muscardini (UEN) komissiolle. Väkivaltaiset videopelit.



Virallinen lehti nro 301 E , 05/12/2002 s. 0196 - 0197



KIRJALLINEN KYSYMYS E-1633/02 esittäjä(t): Cristiana Muscardini (UEN) komissiolle (10. kesäkuuta 2002) Aihe: Väkivaltaiset videopelit Videopelien osuus myydyistä tietokonepeleistä on huomattavan suuri. Väkivaltaisten videopelien myynti näyttäisi kasvavan edelleen varsin voimakkaasti. Päivittäisissä uutisissa kerrotaan alaikäisten tekemistä kammottavista rikoksista. Psykiatrit arvelevat, että riippuvuus väkivallasta ja rikollisuus ovat kytköksissä toisiinsa. Perinteiset instituutiot, kuten koulu ja perhe, eivät yksinään pysty kasvattamaan lapsia ja nuoria väkivallattomaan käyttäytymiseen, jos yhteiskunnalla ei ole tarjota riittäviä resursseja sellaisen väkivaltaisuuden lisääntymisen torjumiseksi, joka johtuu tällaisista videopeleistä. Ainoa alalla toteutettu suojatoimi tässä yhä laajemmassa määrin nuoria koskettavassa huolestuttavassa tilanteessa on se, että videokasetit ja -pelit varustetaan merkinnällä, jossa mainitaan, että niiden sisältö on väkivaltaista eikä sovellu alaikäisille. On voitu osoittaa, että tällainen merkintä pelkästään saa nuoret ostamaan tällaisia tuotteita entistä enemmän. Onko komissio tietoja ilmiön laajuudesta? Eikö komission mielestä tällainen materiaali lisää riippuvuutta väkivallasta ja johda siihen, että alaikäisiin kohdistuva väkivalta, kuten myös seksuaalinen väkivalta, hyväksytään normaalina asiana? Onko komissio valmis ehdottamaan jäsenvaltioiden hallituksille, että väkivaltaisten videopelien myynti alaikäisille on rangaistava teko? Viviane Redingin komission puolesta antama vastaus (24. heinäkuuta 2002) Audiovisuaalisten ja tietopalveluiden kehittyminen unionin alueella edellyttää paitsi suotuisia taloudellisia ja poliittisia olosuhteita myös Euroopan kansalaisten yleisten etujen suojelua. Vihreässä kirjassa alaikäisten ja ihmisarvon suojelusta audiovisuaalisella ja tietotekniikan alalla(1) ongelmaa käsiteltiin laaja-alaisesti tarkastelemalla horisontaalisesti kaikkia audiovisuaalisia ja tietopalveluita leviämistavasta riippumatta. Julkaistuaan vihreän kirjan komissio esitteli vuonna 1998 luonnoksen suositukseksi alaikäisten ja ihmisarvon suojelusta audiovisuaalisissa ja tietopalveluissa, jonka neuvosto hyväksyi 28. toukokuuta 1998(2). Suosituksessa annetaan suuntaviivat alaikäisten ja ihmisarvon suojelua audiovisuaalisissa ja tietopalveluissa koskevan kansallisen itsesääntelyjärjestelmän toteuttamiseksi. Kahden vuoden kuluttua voitiin todeta, että tulokset olivat rohkaisevia, kuten komission arviointikertomus osoittaa(3). Eräät videopelit ja niiden jakelu kuuluvat jäsenvaltioiden lainsäädännön piiriin. Videopeliala on alkanut laatia kansallisen itsesääntelyjärjestelmän perusteella videopelien eurooppalaista luokittelujärjestelmää, joka on määrä ottaa käyttöön ensi vuonna. (1) KOM(96) 483 lopullinen. (2) EYVL C 189, 17.6.1998. (3) KOM(2001) 106 lopullinen.
KIRJALLINEN KYSYMYS E-2032/02

esittäjä(t): Giovanni Pittella (PSE) ja Massimo Carraro (PSE) komissiolle

(9. heinäkuuta 2002)

Aihe: Tutkimuksen rahoittaminen

Äskettäin hyväksyttiin lopullisesti tutkimuksen ja teknologisen kehittämisen kuudes puiteohjelma.

Euroopan parlamentin ilmaisemien näkemysten mukaan perustutkimukselle on annettava keskeinen asema ja sille on suunnattava riittävästi varoja, jotta sen parissa voidaan kehittää innovaatioita, joita voidaan hyödyntää teollisuudessa.

Ei ole sattumaa, että Yhdysvallat ja Japani, jotka ovat ymmärtäneet perustutkimuksen merkityksen, ovat nyt johtavassa asemassa tutkimuksen alalla.

Italian nykyinen hallitus on kaikesta huolimatta päättänyt vastoin edeltäjänsä noudattamaa linjaa ja muissa Euroopan unionin jäsenvaltioissa vallalla olevaa suuntausta vähentää perustutkimukselle suunnattavia varoja vaarantaen siten koko tutkimuksen kehityksen.

Voiko komissio ilmoittaa, mitä keinoja se aikoo ehdottaa jäsenvaltioille perustutkimuksen arvostuksen nostamiseksi ja perustutkimuksen kehittämiseksi, jotta voidaan välttää vastaavanlaiset päätökset, joita Italian hallitus on tehnyt, ja jotta Yhdysvaltojen ja Japanin etumatka Euroopan unioniin nähden ei kasvaisi entisestään?

Philippe Busquinin komission puolesta antama vastaus

(1. elokuuta 2002)

Euroopan yhteisön tutkimuksen ja teknologian kehittämisen kuudennesta puiteohjelmasta tuetaan toimia, joita toteutetaan eri tutkimusaloilla perustutkimuksesta sovellettuun tutkimukseen ja joiden toteuttamiseksi käytetään kaikkia mahdollisia toteutusvälineitä. Tällaisia ovat esimerkiksi nyt käyttöön otetut huippuosaamisen verkostot ja integroidut hankkeet, jotka näyttäisivät tavoitteidensa perusteella sopivan erityisen hyvin perustutkimukseen. Lisäksi muilla toteutusvälineillä kuten koordinointitoimilla, infrastruktuureille suunnatulla tuella ja Marie Curie -apurahoilla on tarkoitus helpottaa ajatusten ja tutkijoiden vaihtoa, joka yleensä edistää perustutkimusta.

Komissio valmistelee parhaillaan tiedonantoa, joka koskee tutkimuksen, koulutuksen ja innovoinnin välistä suhdetta ja synergiaa Euroopassa. Tiedonannossa painotetaan erityisesti yliopistojen keskeistä asemaa taloudessa ja osaamisyhteiskunnan rakentamisessa. Tässä yhteydessä erityistä huomiota kiinnitetään perustutkimukseen ja siihen, miten se omalta osaltaan edistää huippuosaamista.

Komissio seuraa tarkkaan t & k-alaa jäsenvaltioissa ja on tyytyväinen kaikista toimista, joilla edistetään eurooppalaisen tutkimusalueen luomista. Komissio aikoo muun muassa tukea jäsenvaltioita pääsemään mahdollisimman lähelle tavoitetta, jonka mukaan tutkimukseen olisi vuoteen 2020 mennessä käytettävä lähinnä yksityisistä lähteistä peräisin oleva rahamäärä, joka vastaa kolmea prosenttia bruttokansantuotteesta (kuten Barcelonan Eurooppa-neuvostossa päätettiin maaliskuussa 2002).
KIRJALLINEN KYSYMYS E-1923/02 esittäjä(t): Phillip Whitehead (PSE) komissiolle. Paineilmalla käyvät kaupunkiautot.



Virallinen lehti nro 301 E , 05/12/2002 s. 0246 - 0247



KIRJALLINEN KYSYMYS E-1923/02 esittäjä(t): Phillip Whitehead (PSE) komissiolle (3. heinäkuuta 2002) Aihe: Paineilmalla käyvät kaupunkiautot Mitä selvityksiä komissio on saanut paineilmalla käyvistä kaupunkiautoista ja mahdollisuudesta päästä niiden avulla saasteettomaan kaupunki-ilmaan? Aikooko komissio teettää virallisen arvioinnin hankkeesta rakentaa ilma-auto/taksi Carrosissa Ranskassa yhdessä Euroopan parlamentin tiede- ja teknologia-asiantuntijoiden kanssa? Philippe Busquinin komission puolesta antama vastaus (9. elokuuta 2002) Kysymyksessä mainittua aihetta koskeva Eurooppalainen tutkimushanke Automotive Drive Using Pneumatic Batteries with oil/hydraulic interface and fast refilling performances (viite BRST-CT97-5084) toteutettiin vuonna 1997. Hankkeessa ei saavutettu asetettua tavoitetta, joka oli päästötön paineilmalla toimiva ajoneuvo. Komissio on tietoinen siitä, että Guy Negre ja MDI-yritys kehittävät parhaillaan paineilmalla toimivia ajoneuvoja Etelä-Ranskassa. Guy Negren työtä ja tulevaisuudensuunnitelmia esiteltiin komission yksiköille jo vuonna 1999. Komission tietoon on tullut myös, että alunperin vuoden 2000 ensimmäiselle vuosipuoliskolle suunniteltua tyyppihyväksyntätestiä ei ole vielä suoritettu. Komissio voi osallistua demonstraatiohankkeen kustannuksiin sillä edellytyksellä, että yhteenliittymä toimittaa sille hakemuksen yhteisön tutkimuksen ja kehityksen puiteohjelman osallistumissääntöjen mukaisesti. Komissio arvioi puolueettomuuden ja avoimuuden takaavien sääntöjen mukaisesti kaikki tukikelpoiset ehdotukset, jotka on toimitettu vastauksena ehdotuspyyntöön. Komissiota avustavat tässä tehtävässä kulloistakin alaa edustavat riippumattomat asiantuntijat, jotka valitaan arvioijaehdokkaiden löytämiseksi järjestetyn ilmoituksen perusteella laaditusta tietokannasta. Kuudetta tutkimuksen ja teknologian kehityksen puiteohjelmaa koskeva ensimmäinen ehdotuspyyntö julkaistaneen marraskuussa 2002.
KIRJALLINEN KYSYMYS E-1861/02 esittäjä(t): Ilda Figueiredo (GUE/NGL) komissiolle. Kausityöntekijöiden työolosuhteet.



Virallinen lehti nro 301 E , 05/12/2002 s. 0241 - 0241



KIRJALLINEN KYSYMYS E-1861/02 esittäjä(t): Ilda Figueiredo (GUE/NGL) komissiolle (28. kesäkuuta 2002) Aihe: Kausityöntekijöiden työolosuhteet Kesäkuun 16. päivänä portugalinkieliselle yleisölle esitetyssä televisioreportaasissa väitettiin, että Baskimaan maatalousyrittäjät Espanjassa käyttävät mansikanpoiminnassa häikäilemättömästi hyväkseen portugalilaisia kausityöntekijöitä lähes orjuutta vastaavissa olosuhteissa. Pyydän komissiolta seuraavia tietoja: 1. Onko komissio pyytänyt tietoja näistä tapauksista Baskimaassa, jossa portugalilaisia työntekijöitä käytetään häikäilemättömästi hyväksi miltei orjuutta vastaavissa olosuhteissa? 2. Mihin toimenpiteisiin komissio aikoo ryhtyä hoitaakseen ongelman? Anna Diamantopouloun komission puolesta antama vastaus (23. heinäkuuta 2002) 1. Komissiolla ei ole tarkkoja tietoja arvoisan parlamentin jäsenen kuvailemista portugalilaisten työntekijöiden työskentely- ja elinolosuhteista. Yhteisön lainsäädännössä on kuitenkin annettu työolosuhteita koskevia vähimmäisvaatimuksia ja määräyksiä, joilla pyritään turvaamaan työntekijöiden terveyden ja turvallisuuden asianmukainen suojelu. Esimerkiksi tietyistä työajan järjestämistä koskevista seikoista 23. marraskuuta 1993 annetun neuvoston direktiivin 93/104/EY(1) mukaan jäsenvaltioiden on toteutettava tarvittavat toimet sen varmistamiseksi, että kullakin työntekijällä on oikeus vähintään 11 tunnin yhtäjaksoiseen päivittäiseen lepoon 24:ää tuntia kohti ja että keskimääräinen työaika seitsemän päivän pituisena ajanjaksona ei ylitä 48:aa tuntia. Jäsenvaltioiden on myös varmistettava, että työnantajat täyttävät velvollisuutensa tiedottaa työntekijöille työsopimukseen tai työsuhteeseen sovellettavista ehdoista (Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14 päivänä lokakuuta 1991 annettu neuvoston direktiivi 91/533/ETY(2)). Lisäksi palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16. joulukuuta 1996 annetussa Euroopan parlamentin ja neuvoston direktiivissä 96/71/EY(3)) säädetään eräistä palvelussuhteen ehdoista, kuten vähimmäispalkasta, työterveydestä, työturvallisuudesta ja työhygieniasta, joita on noudatettava jäsenvaltioissa, joissa lähetetty työntekijä suorittaa työtehtäviään. Direktiivissä säädetään myös, että muualle kuin jäsenvaltioihin sijoittautuneita yrityksiä ei saa suosia verrattuna jäsenvaltioihin sijoittautuneisiin yrityksiin. 2. Mikäli jonkin jäsenvaltion oletetaan rikkoneen velvollisuuttaan saattaa yhteisön lainsäädäntö osaksi kansallista lainsäädäntöään, on syytä ottaa yhteyttä kyseisen jäsenvaltion toimivaltaisiin viranomaisiin. (1) EYVL L 307, 13.12.1993. (2) EYVL L 288, 18.10.1991. (3) EYVL L 18, 21.1.1997.
KIRJALLINEN KYSYMYS E-0127/02 esittäjä(t): Rolf Berend (PPE-DE) komissiolle. Luxemburgissa toimiva yritys CREAM.



Virallinen lehti nro 277 E , 14/11/2002 s. 0021 - 0022



KIRJALLINEN KYSYMYS E-0127/02 esittäjä(t): Rolf Berend (PPE-DE) komissiolle (31. tammikuuta 2002) Aihe: Luxemburgissa toimiva yritys CREAM Luxemburgissa toimiva yritys CREAM (Community Research European Aid Management) tarjoaa yrityksille mahdollisuuden saada EU:n tukia 100 000 euron suuruista palkkiota ja 1,5 prosentin provisiota vastaan. Tämän yrityksen sopimuskaavakkeiden allekirjoittajana on CREAM EuropeAid. Creditreformin välityksellä tehtyjen tutkimusten mukaan yrityksen kaupallinen tarkoitus on myynti ja tekninen asiantuntemus infrapunamittalaitteisiin perustuvan kaasupäästötekniikan alalla. Onko komissio tietoinen tämän yrityksen toimista? Onko tällainen toiminta laillista? Michaele Schreyerin komission puolesta antama vastaus (5. huhtikuuta 2002) Tehtyjen selvitysten mukaan komissio ei tunne arvoisan parlamentin jäsenen mainitsemaa yritystä.
KIRJALLINEN KYSYMYS E-2413/02 esittäjä(t): Michiel van Hulten (PSE) komissiolle. Tarkennettuja kysymyksiä kuningatar Beatrixille myönnetystä maataloustuesta.



Virallinen lehti nro 277 E , 14/11/2002 s. 0259 - 0259



KIRJALLINEN KYSYMYS E-2413/02 esittäjä(t): Michiel van Hulten (PSE) komissiolle (7. elokuuta 2002) Aihe: Tarkennettuja kysymyksiä kuningatar Beatrixille myönnetystä maataloustuesta Esitin 18. heinäkuuta 2002 kysymyksiä komissiolle rahoituksesta, jota on tiettävästi myönnetty Alankomaiden kuningattarelle Beatrixille oliivipuuviljelmän perustamiseksi Italiaan, Porto Ercoleen. Tällä välin kuningashuone on ilmoittanut minulle, että kyse on kuningattaren Italian Tavernellessa sijaitsevasta maatilasta, joten pyydän komissiolta vastausta 18. heinäkuuta esittämiini kysymyksiin tämän uuden tiedon pohjalta. Vastauksessaan kysymykseni aiheuttamaan lehtikirjoitteluun kuningattaren edustaja ilmoitti, että kuningatar oli yrittänyt, mutta ei voinut kieltäytyä rahoituksesta, koska kyse oli enemmän tai vähemmän automaattisesta tuesta. 1. Voiko komissio ilmoittaa, mitä menettelyä noudatettiin rahoitusta myönnettäessä? Olisiko kuningatar voinut kieltäytyä siitä? Onko olemassa enemmän tai vähemmän automaattisesti myönnettävää rahoitusta? 2. Voiko komissio vahvistaa, että kyse oli yhteisön rahoituksesta eikä komission tiedottajan 19. heinäkuuta ilmoituksen mukaisesti kansallisen lainsäädännön perusteella myönnetystä ja unionin hyväksymästä rahoituksesta? 3. Paljonko rahoitus oli oliivipuuta kohti ja kuinka monesta oliivipuusta oli tässä tapauksessa kyse? 4. Oliko kyse kerran myönnettävästä tuesta vai saiko kuningatar myöhemminkin rahoitusta oliivipuuviljelmälleen? Franz Fischlerin komission puolesta antama vastaus (9. syyskuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-1433/02 esittäjä(t): Camilo Nogueira Román (Verts/ALE) komissiolle. Vakavia puutteita Espanjan hallituksen tiede- ja teknologiaministeriössä tutkimukseen myönnettyjen varojen käytössä.



Virallinen lehti nro 301 E , 05/12/2002 s. 0145 - 0145



KIRJALLINEN KYSYMYS E-1433/02 esittäjä(t): Camilo Nogueira Román (Verts/ALE) komissiolle (23. toukokuuta 2002) Aihe: Vakavia puutteita Espanjan hallituksen tiede- ja teknologiaministeriössä tutkimukseen myönnettyjen varojen käytössä Hallituksen Espanjan parlamentissa esittämien tietojen mukaan tiede- ja teknologiaministeriö jätti 70 prosenttia maksamatta tutkimushankkeisiin myönnetyistä varoista vuonna 2001. Onko Euroopan unioni ollut mukana näiden hankkeiden rahoituksessa? Jos näin on, mihin toimiin komissio aikoo ryhtyä vaatiakseen Espanjan hallitusta täyttämään velvoitteensa? Michel Barnier'n komission puolesta antama vastaus (25. kesäkuuta 2002) Parlamentin jäsenen antamien tietojen perusteella on vaikea päätellä, mitä hankkeita yhteisö olisi rahoittanut rakennerahastoista. Komissio pyytääkin parlamentin jäsentä täsmentämään kysymystään. Komissio seuraa tarkkaan kaikkia rakennerahastoista rahoitettuja hankkeita varmistaakseen, että niiden täytäntöönpano on toteutettu asianmukaisella ja tyydyttävällä tavalla. Seurantakomiteoiden kokoukset, hallintoviranomaisten vuosittaiset tapaamiset ja vuotuisten täytäntöönpanokertomusten analysointi ovat komission harjoittaman seurannan muotoja.
KIRJALLINEN KYSYMYS E-0653/02 esittäjä(t): Mario Borghezio (NI) neuvostolle. Euroopan unionin tarve taata Arafatille täysi vapaus.



Virallinen lehti nro 229 E , 26/09/2002 s. 0116 - 0116



KIRJALLINEN KYSYMYS E-0653/02 esittäjä(t): Mario Borghezio (NI) neuvostolle (19. maaliskuuta 2002) Aihe: Euroopan unionin tarve taata Arafatille täysi vapaus Kun palestiinalaishallinto Israelin vahvan painostuksen jälkeen pidätti israelilaisen ministerin Zeewin murhasta vastuussa olleen henkilön, oletettiin maailmanlaajuisesti, että Arafatin aresti päättyisi. Israelin viranomaisten varsin kiistanalainen päätös pitää Arafatia edelleen arestissa Ramallahin rajatulla alueella ei kuitenkaan lievennä jännitystä tai edistä rauhaa. Se estää myös Arafatia valvomasta esteettä palestiinalaisia terroristijärjestöjä ja osallistumasta poliittiseen sovitteluun, jota pidetään yleisesti rauhan saavuttamisen keskeisenä edellytyksenä. Eikö neuvoston mielestä palestiinalaisten johtajalle olisi välittömästi palautettava täysi liikkumisvapaus, jotta hän voi jatkaa terrorismin valvontaan ja ehkäisemiseen tähtäävää toimintaa, ottaen myös huomioon, että kyse on vapaudesta, jota ei voida pitää erillään palestiinalaishallinnon vaatimuksesta saada harjoittaa täydellistä suvereniteettia suhteellisen pienellä palestiinalaisalueella? Vastaus (27. kesäkuuta 2002) Neuvosto pitää arvoisan parlamentin jäsenen tavoin asiaa huolestuttavana. Neuvosto on Barcelonassa kokoontuneen Eurooppa-neuvoston tavoin osoittanut selvästi, että se haluaa presidentti Arafatin saavan täyden liikkumisvapauden. Tämän kannan neuvosto on tuonut selvästi esille myös yhteyksissään Israelin hallitukseen sekä puheenjohtajavaltion että korkean edustajan välityksellä.